    Nípa ti ibi tí ẹ ní ki n lọ, n ó lọ. Ìgbà tí mo bá wí pé n kò lọ, ta ni ki n wí pé o bí mi! Mo fẹ́ kí tajá tẹran jákèjádò ilẹ̀ yìí lónìí mú u kúrò lọ́kàn wọn bí wọ́n bá ní èrò wí pé nítorí Oyíndayépò kú, iná ìfé wa kú, àti nítorí Oyíndayépọ̀ ṣe aláìsí, òṣùpá ilé wa wọ òòkùn, irọ́ mà ni o, kábíyèsí, irọ́ mà ni o, bí Oyíndayépọ̀ bá kú Oyíndayépọ̀ ma sì ń bẹ o. Bàtà tí bàbá mi fi sílẹ̀, mo ti pinnu àti fi ẹsẹ̀ mi sí i, ọ̀nà tí ó ti ń tọ̀ rí, mo ti pinnu àti máa tọ̀ ọ́, bẹ́ẹ̀ ni mo sì ti ṣu òṣùká bàrìbà sílẹ̀ tí n ó fi gbé ẹrù bàbá mi. A! Ó mà ṣe o, Oyíndayépọ̀ ṣe bẹ́ẹ̀ ó lọ, baba mi ṣe gudugudu méje fún mi, ó ṣe gudugudu méje fún mi, Oyíndayépọ̀ baba mi, baba mi, baba mi.
    Nipa ti ibi ti e ni ki n lo, n o lo. Igba ti mo ba wi pe n ko lo, ta ni ki n wi pe o bi mi! Mo fe ki taja teran jakejado ile yii lonii mu u kuro lokan won bi won ba ni ero wi pe nitori Oyindayepo ku, ina ife wa ku, ati nitori Oyindayepo se alaisi, osupa ile wa wo ookun, iro ma ni o, kabiyesi, iro ma ni o, bi Oyindayepo ba ku Oyindayepo ma si n be o. Bata ti baba mi fi sile, mo ti pinnu ati fi ese mi si i, ona ti o ti n to ri, mo ti pinnu ati maa to o, bee ni mo si ti su osuka bariba sile ti n o fi gbe eru baba mi. A! O ma se o, Oyindayepo se bee o lo, baba mi se gudugudu meje fun mi, o se gudugudu meje fun mi, Oyindayepo baba mi, baba mi, baba mi.